અા અંગેની વિગત એવી છે કે મુંબઈથી રાજસ્થાન તરફ જઈ રહેલ ખાનગી લકઝરી બસ પેસેન્જર ભરી અમદાવાદથી રાજસ્થાન જવા નીકળી હતી ત્યારે ગઈ રાતે ત્રણ વાગે ચિલોડા રોડ પર વલાદ અને ફિરોઝપુર વચ્ચે બસના ચાલકને ઝોકું અાવી જતાં તેને સ્ટિયરિંગ પરનો કાબૂ ગુમાવ્યો હતો અને બસ પલટી ખાઈ ગઈ હતી. બસ પલટી ખાતાં જ મુસાફરોના જીવ પડીકે બંધાઈ ગયા હતા. અા ઘટનામાં મણિલાલ જયરૂપ, રામજી કલગી, લાલારામ પુલારામ, કમલાબહેન ચૌધરી, દિલીપ પ્રજાપતિ અને પ્રમોદજી લક્ષમણજી નામના છ મુસાફરોને ઈજાઓ પહોંચતાં તમામને સારવાર માટે ખસેડવામાં અાવ્યા છે જેમાંથી બેની સ્થિતિ ગંભીર હોવાનું જાણવા મળે છે. બસ નીચે દબાયેલા મુસાફરોને ક્રેનની મદદથી બહાર કાઢવામાં અાવ્યા હતા.